הלן בקסנדייל

הלן ויקטוריה בקסנדייל (באנגלית: Helen Victoria Baxendale; נולדה ב-7 ביוני 1970) היא שחקנית תיאטרון וטלוויזיה אנגלייה. היא מוכרת מתפקידיה בסדרות הטלוויזיה "רגליים קרות", "חברים", הדרמה הרפואית "Cardiac Arrest" והסדרה "An Unsuitable Job for a Woman".

ביוגרפיה
בקסנדייל נולדה בפונטפרקט בווסט ריידינג שביורקשייר. אחותה היא התסריטאית קייטי בקסנדייל.

היא גדלה בשנסטון שבסטפורדשייר ולמדה בבית הספר המלך אדוארד השישי שבליצ'פילד. כשהייתה צעירה רצתה להיות רקדנית בלט ולמדה בבית הספר לריקוד אלמהרסט, אבל עזבה את הלימודים בגיל 17 כדי לפתח קריירת משחק. היא למדה בבית הספר למשחק של תיאטרון אולד ויק בבריסטול ובין השנים 1992 ל-1994 עבדה בתיאטרון גלאזגו סיטיזנס.

כשעבדה בתיאטרון גלאזגו סיטיזנס לוהקה בקסנדייל לסדרת הטלוויזיה "Cardiac Arrest". היא שיחקה בתפקיד ד"ר קלייר מייטלנד, וב-1995 הייתה מועמדת על הופעתה לפרס באפט"א הסקוטי.

בקסנדייל כיכבה בסדרה הפופולרית "רגליים קרות" בתפקיד רייצ'ל ברדלי, עליו הייתה מועמדת בשנת 1997 לפרס הקומדיה הבריטית. עוד שיחקה בתפקיד קורדיליה גריי בסדרה "An Unsuitable Job for a Woman", והופיעה פעמים אחדות בסדרה האמריקאית "חברים" בתפקיד אמילי וולטהאם, חברתו של רוס גלר, שהייתה לאשתו ולבסוף אשתו לשעבר. בתפקיד זה זכתה לחשיפה רחבה בטלוויזיה האמריקאית. תפקידים בולטים נוספים שלה היו כלורנה ג'ונסון בסרט "אמת או חובה" (לצדו של ג'ון האנה), בתפקיד קרוליין מיגר בסרט הטלוויזיה "The Investigator" (לצדה של לורה פרייז'ר) ובתפקיד ג'ולי מתיוס בסרטו של קורט טרוניגר "Dead by Monday".

ב-1997 הייתה בקסנדייל מועמדת שוב לפרס באפט"א הסקוטי על תפקידה כלורה ג'ונסון. הסרט "Dead by Monday" זכה בפרס אנג'ל לסרט הטוב ביותר בפסטיבל הסרטים הבינלאומי של מונקו בשנת 2003, ובפרס סרט הקולנוע הטוב ביותר בפסטיבל הקולנוע של פורטלנד בשנת 2001.

על במת התיאטרון כיכבה בקסנדייל בתפקיד כריסטין במחזה "After Miss Julie" מאת פטריק מרבר . ב-2005 שיחקה בתפקיד רומי, במחזה "The Woman Before" בתיאטרון רויאל קורט לצדם של נייג'ל לינדסי, ססקיה ריבס, טום ריילי וג'ורג'יה טיילור. היא שיחקה בתפקידים נוספים בהם אופליה במחזה "המלט" לצדו של הנרי איאן קיוזיק. על הופעתה בשנת 1993 במחזה "Soldiers" בתיאטרון גלאזגו סיטיזנס הייתה בקסנדייל מועמדת לפרס איאן צ'ארלסון לשחקנית הקלאסית הטובה ביותר מתחת לגיל 30. ב-2009 שיחקה בקסנדייל בתפקיד לארה במחזה "Amongst Friends" יחד עם איידן גילט ואמה קאניף בתיאטרון המפסטד.

ב-2001 שיחקה בקסנדייל בתפקיד פנדורה בריית'ווייט בסדרת הטלוויזיה "אדריאן מול", ובתפקיד "מאגי" בסרט זוכה הפרסים "Bolse Vita". עוד הופיעה בתוכנית "Saving Nellie" בערוץ הטלוויזיה "Teachers TV". מ-2007 ועד ינואר 2008 כיכבה במחזה "Swimming with Sharks" לצדו של כריסטיאן סלייטר בתיאטרון וודוויל בלונדון. ב-2008 וב-2009 הופיעה בפרסומות טלוויזיה עבור רשת הסופרמרקטים הבריטית "מוריסונס".

ב-2011 כיכבה בקסנדייל יחד עם השחקן טרוור איב בדרמה "Kidnap and Ransom" של רשת ITV שצולמה בדרום אפריקה. באותה שנה שיחקה ברדיו בתפקיד מריון בטאני בדרמת הפשע "Village SOS" מאת ואל מקדרמיד.

ב-2010 הופיעה בקסנדייל בפרק הפיילוט של הסדרה "דירק ג'נטלי" בתפקיד סוזן הריסון. ב-2012 חזרה ושיחקה באותו תפקיד בפרק השני של הסדרה. אחרי כן השתתפה בפרק "The Lost Child" בסדרה "המפקח ג'ורג' ג'נטלי" לצדו של מארק גאטיס.

ב-2012 החלה להופיע בסדרה "Cuckoo" בתפקיד לורנה, חמותו של דייל 'קוקו' אשבריק.

חיים אישיים
בן זוגה לחיים של בקסנדייל מאז ימיה בגלאזגו הוא דייוויד ל. ויליאמס. לבני הזוג יש שלושה ילדים: נלי, אריק ורודי. ההריון הראשון שלה שולב בסדרה "An Unsuitable Job for a Woman", וההריון השני שלה שולב בעונה הרביעית של הסדרה "רגליים קרות".

בגלל ההריון הראשון הושמטה הדמות שלה בסדרה "חברים" מוקדם מכפי שתוכנן. בקסנדייל הופיעה רק ב-14 פרקים בסדרה, על אף שהדמות שלה הייתה דמות משנית מרכזית בסדרה, כחברתו של רוס גלר (דייוויד שווימר) ואחר כך אשתו וגרושתו.

פילמוגרפיה
 שנה שם שם באנגלית תפקיד הערות 1993 The Marshal אניטה Euphoric Scale סרט קצר The Good Guys מיס לומקס בפרק "All for Love" חדר מיון Casualty אמה בפרק "Give Us This Day" 1994 Cardiac Arrest ד"ר קלייר מייטלנד סדרת טלוויזיה (27 פרקים) Love's Lost Hour הילרי סרט קצר 1995 דיינג'רפילד Dangerfield טרה 'קריסטל' ג'קסון בפרק "The Call Girl" 1996 Crossing the Floor רות' קלארק סרט טלוויזיה אמת או חובה Truth or Dare לורנה ג'ונסטון סרט טלוויזיהפרס באפט"א הסקוטי לשחקנית הטובה ביותר In Suspicious Circumstances המלכה אליזבת הראשונה בפרק "An Evil Business" Bolse vita מגי 1997–2003 רגליים קרות Cold Feet רייצ'ל ברדלי פרס "Broadcasting Press Guild" לשחקנית הטובה ביותרמועמדות לפרס הקומדיה הבריטית לשחקנית הטובה ביותר 1997 An Unsuitable Job for a Woman קורדיליה גריי The Investigator סמלת קרוליין מיגר סרט טלוויזיה I'd Like a Word With You ג'ואן מקבת' Macbeth ליידי מקבת' 1998 חברים Friends אמילי וולטהאם 14 פרקים 2000 פושע הגון Ordinary Decent Criminal ליסה Tales from the Madhouse משרתת בפרק "The Servant Girl" 2001 אדריאן מול Adrian Mole: the Cappuccino Years פנדורה בריית'ווייט סדרת טלוויזיה (6 פרקים) Dead by Monday ג'ולי מתיוס 2002 למצוא את האהבה Flyfishing סם Lost in the Snow לילי סרט קצר 2003 חלומות מתוקים Skagerrak סטלה Murder in Mind הלן רובינס בפרק "Justice" 2006 The Only Boy for Me אנני סרט טלוויזיה 2007 Dead Clever שרה סרט טלוויזיה 2008 מיס מארפל Agatha Christie's Marple מרי דאב בפרק "A Pocket Full of Rye" 2009 לואיס Lewis קרולין בפרק "Counter Culture Blues" 2010 Dirk Gently סוזן הרמיסון סדרת טלוויזיה (2 פרקים) Beyond the Pole בקי Big Mouth אמא סרט קצר The Rendezvous דיבוב 2011 Kidnap and Ransom אנג'לה בדוז מיני-סדרהאנונימי Anonymous אן דה ויר 2012 המפקח ג'ורג' ג'נטלי Inspector George Gently פרנסס גרובס בפרק "The Lost Child" 2012—2019קוקו Cuckoo לורנה תומפסון תפקיד ראשי (5 עונות); 33 פרקים 2013 פוארו Agatha Christie's Poirot אליזבת קול בפרק "Curtain" 2014 Death In Paradise סאשה מור סדרת טלוויזיה (פרק אחד) הסודות The Secrets סדרת טלוויזיה (פרק אחד) 2016 רציחות במידסומר Midsomer Murders רוז לנקסטר סדרת טלוויזיה (פרק אחד) 2023 The Sisters פרנסיס פודקאסט; 9 פרקים

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות בית הספר למשחק בריסטול אולד ויק
קטגוריה:בריטיות שנולדו ב-1970
קטגוריה:בריטים שנולדו ב-1970